b'\n_START_ARTICLE_\nLilli Syv\xc3\xa4nen\n_START_PARAGRAPH_\nLilli Ellen Syv\xc3\xa4nen (29. kes\xc3\xa4kuuta 1899 L\xc3\xa4ngelm\xc3\xa4ki \xe2\x80\x93 23. hein\xc3\xa4kuuta 1983) oli suomalainen agronomi sek\xc3\xa4 Keski-Suomen em\xc3\xa4nt\xc3\xa4koulun ja Kotitalousopettajaopiston johtaja._NEWLINE_Syv\xc3\xa4nen valmistui ylioppilaaksi 1920, filosofian kandidaatiksi 1924 ja agronomiksi 1925. H\xc3\xa4n toimi Pohjois-Savon k\xc3\xa4yt\xc3\xa4nn\xc3\xb6llistietopuolisen karjatalouskoulun opettajana 1925\xe2\x80\x931931 ja Kauhajoen kotitalousoppilaitoksen opettajana 1931\xe2\x80\x931935. Valtaosan ty\xc3\xb6urastaan h\xc3\xa4n kuitenkin teki Jyv\xc3\xa4skyl\xc3\xa4n maalaiskunnan Mannilassa sijainneen Keski-Suomen em\xc3\xa4nt\xc3\xa4koulun teht\xc3\xa4viss\xc3\xa4:_NEWLINE_opettajana 1935\xe2\x80\x931947 ja johtajana 1940\xe2\x80\x931947 sek\xc3\xa4 Kotitalousopettajaopiston opettajana ja johtajana vuodesta 1947 alkaen.'